钦定古今图书集成/理学汇编/文学典/第181卷 > 《唐荆川先生文稿序》孙慎行
## 钦定古今图书集成/理学汇编/文学典/第181卷 > 《唐荆川先生文稿序》孙慎行

国家以时义取士，盖二百五十年，而称大家宗盟者
四人，震泽王先生、虞山瞿先生是也。吾邑独得二人，
方山先生、薛若荆翁先生。唐翁举尤年少，集中《义》半
系仕后，群诸弟子肄业焉，而自为之以式，即世尤争
传之。闻方山诸义所传于世者亦然。盖学不邃，不老则味不长，味不长则不足以厌群情，使不可移易。盖
学之不可以已也。如是。翁精心理学，沉酣诸子史百
氏，古文辞业，上接八大家，而以其馀发之时义，匠心
精谨，律韵冲调，其平若规规帖括，而其高乃材人杰
士之所不能措手。以大家名者几百年，徒耳相传以
熟耳。其能学之有得而为时用者，吾未见其人也。即
其初未有得，而以娱于仕后学焉不“已者，吾益未见
其人也。”诵之，宛然见圣贤之语气，而循是以窥索圣
贤之精神，直可以终身焉而不厌，历千万变化而莫
能逾。然则是集也，真六艺之羽翼，非独一代之楷模
已矣。集旧有全刻，其总采诸名公批赞而重为阐行
者，曾孙献可也；其艾首望洋而略为序大概者，外孙
孙慎行也。